section_heading: Povijest
paragraph_text: Sezonu 2011./2012. obilježilo je sudjelovanje Zbora u zabavnoj emisiji Hrvatske radiotelevizije Do posljednjeg zbora. Unatoč tome što Concordia discors i inače izvodi popularne skladbe, prijavom u emisiju Zbor se značajnije odmaknuo od klasičnoga repertoara te se posvetio zabavnoj zborskoj glazbi, obradama popularnih skladbi izvedenih uz koreografije. Nakon gotovo dvomjesečnoga sudjelovanja u emisiji Concordia discors osvojila je 3. mjesto u konkurenciji od 55 prijavljenih zborova.